Картофите се почистват и белят. Ако се подберат по дребни картофи, може да се оставят цели. Овкусават се с чесън на прах и сол. Пилешките бутчета се посоляват и подправят с чесън на прах, червен и черен пипер. Подреждат се в тава. Отстрани се поставят картофите, нарязаният лук и целите чесънчета. Поръсва се с малко олио, налива се бирата в тавата. Пече се в загрята на 220 градуса фурна. По средата на печенето бутчета могат да се завъртят, а последните пет минути да се обърнат отново. Сервира се с останалата бира. Приятен апетит и наздраве! Публикувано от
Двата вида брашно се смесват, прибавя се бакпулверът, солта и захарта. Яйцето се чуква при брашното. Внимателно се разбърква, и се добавя прясното мляко. Ако сместа е много гъста се долива малко вода. Накрая се прибавя ванилията. Изпичат се в тефлонов тиган, който предварително е намаслен. Сервират се с плодове, сладко или сирене. Приятен апетит! Публикувано от
Брашното се пресява заедно със солта, захарта и бакпулвера. В отделна купа се отделят два жълтъка. Останалите яйца се разбиват с миксер, прибавя се олиото и киселото мляко. Накрая се добавя брашното с бакпулвера. Трябва да се получи гъсто и лепкаво тесто. Правоъгълна тава за печене се намаслява и посипва с брашно, или се застила с хартия за печене. Изсипва се половината тесто. Отгоре се разпределя половината натрошено сирене. Върху него се изсипва останалото тесто, и се разпределя внимателно, така че да покрие сиренето. В купата при двата жълтъка се натрошава останалото сирене. Прибавя се киселото мляко и се разбърква. Изсипва се сместа върху втората част на тестото. Изпича се в загрята на 200 градуса фурна до готовност. Приятен апетит!
* Лимоновата захар приготвям, като смесвам кората на един-два лимона,
тънко обелени, с 2-3 супени лъжици захар. Всичко наситнявам в малък чопър. Съхранявам останалото количество в хладилник.
Една позабравена, но много апетитна гозба, която открих през студентските си години. Колко пъти сме си хапвали, гладни и уморени от лекции или пък изпит. Едно невероятно време, с много пъстро и весело ежедневие, и с много нови и прекрасни емоции. Вкъщи нямам спомени да се е готвило с гъби и вино, а за кавърмата това за мен е задължително. Сготвено с достатъчно сос, за да има за топене на хляба. И с достатъчно лук, за да подслади манджата. Може да се сложат моркови и чушки, но този път не ги добавих. По този начин приготвям кавърмата за моето семейство. Ето и рецептата :
сол Месото се нарязва на хапки, гъбите на филийки, а лука на едро. В незалепваща тенжера се задушава месото, след това и лука, а накрая гъбите. Подправя се със сол, червен пипер и риган. Разбърква се. Сипва се виното и се изчаква да се изпари. След това се добавя доматения сок и малко вода. Готви се, докато месото се свари. Накрая в малко вода се разтваря брашно. Прибавя се, разбърква се, и когато отново заври се оттегля от огъня. Приятен апетит!